rlitschk/wikidir huggingface dataset:
Ténnégg (aa Ténnéck, friarer: Konkordiahütten, Deitsch: Tenneck) is a Órtscháuft a' da Katastroigmóah Suizau (Sulzau) vah da Mórktgmóan Wérfen und liagg eppas 40 km sidlich vah Soizburg an Póngau, an Soizburger Lónd in Ésterreich. D' gsommbe KG Suizau háud 981 Eihwóner. Ténnégg liegg a' da Soizach am Fuass vam Suizbérg. Da Órt liegg eihbétt a' da Gebirgswejd zwischen Ténnengebirg und Hóchkinig-Winterwejd. Bekónnt is's Gebiat ba Wérfen, Pfáuwérfen, Wérfenwéng und Ténnégg vuroim fir d' greesst bislóng gfunnane Eishejn vah da Wejd, dia Eisriasenwejd. Ténnégg bsitzt dia Bóstlóatzoi A-5451. Schlóss Bléahbáuch Fésting Hóchenwérfen und dia durten bfindliche Greifvóogéschau
As Schloss Neischwanstoa is a Schloss im Allgai afm Gebiet vo da Gmoa Schwangau bei Fiassa, des wo da Ludwig II. baun hod lossn. Des is as berihmdaste Schloss vom Kini und oans vo de bekanndastn Fremdnvakeaszui vo Deitschland. De Architektur und da Innenausbau is a Gipfe in da Baukunst vom romantischn Historismus und Eklektizismus vom 19. Joarhundat. Es wead dahea oft „Märchenschloss“ gnennd. In unmittlbora Nachn liegt a s Schloss Hohnschwangau. As Schloss Neischwanstoa ghead zu de bedeidanstn Fremdvakeaszui vo Deitschland und guit wejdweit ois Sinnbuid fia de Zeit vo da Romantik. Joar fia Joar kema rund 1,3 Muilliona Bsuacha ins Schloss. Es wor aa as Vorbuid fia de Doanresalschlessa in dena Themenparks vo Disneyland und Drehort fia an Haffa Märchnfuim. Am End vom Zwoatn Wejdkriag san im Schloss de Goidschätz vo da Deitschn Reichsbank glogad worn. In de letzt Kriasdog san de Goidschätz owa zu an bis heit unbekanntn Ort vazaht worn. Jean Louis Schlim: Ludwig II. Traum und Technik. Buchendorfer Verlag, Minga, ISBN 3-934036-52-X. Michael Petzet: Gebaute Träume. Die Schlösser Ludwigs II. von Bayern. Hirmer, Minga, ISBN 3-7774-6600-X. Marcus Spangenberg: Der Thronsaal von Schloss Neuschwanstein. Ludwig II. und sein Verständnis vom Gottesgnadentum. Schnell und Steiner, Rengschburg 1999,
Vorlage:Infobox Gemeinde in Deutschland/Wartung/Art unbekannt Fiassa is a Stod im schwobischn Landkroas Ostallgai. Se liegt im Sidwestn vo Bayern an da Romantischn Stroß. Fiassa liegt in da Region Allgai. Durch de Stod fliasst da Lech. Dea Donauzuafluss passiat znagst am sidlichn Stodrand an Lechfoi und fliaßt dann duachs Stodgebiet und weida zum nordestli gleganen Forggensee. Da Hopfasee liegt ebmfois im Stodgebiet genauso wia da Weißensee, da Alatsee, da Eschocha Weiher und da Wiedemannweiher. Am Faulenboch, dea wo an Alatsee zan Lech in entwassad, liegn da Obersee und da Míttersee. Mit 808 Metan iwa NN is Fiassa de hegstglegane Stod vo Bayern. Seit da easchtn offiziejn Voikszejung vom 1. Dezemba 1840 is de Bevejkarung in Fiassa ständig gwoxn und liegt be 14.222 (31. Dez. 2011). Vo de Eihwohna vo Fiassa san 6069 Monna und 7143 Fraun. 1589 Eihwohna san Auslända. Fiassa is zwischn 1988 und 2008 um 1063 Eihwohna bzw. ca. 8 % gwoxn. Seit 2011 woxt de Stod um jährli 200 bis 300 Eihwohna o. Palestrina, Italien, seit 1972 Numata, Japan (Präfektur Gunma), seit 1998 Bardu, Norwegn Helen, USA (Georgia) Genesis Online-Datenbank des Bayerischen Landesamtes für Statistik Tabelle 12411-001 Fortschreibung des Bevölkerungsstandes: Gemeinden, Stichtage (letzten 6) (Einwohnerzahlen auf Grundlage des
Schwangau is a Gmoa im Landkroas Ostallgai im Regiarungsbeziak Schwobm. Dea Ort liegt im Allgai im Siidn vo Bayern an da Romantischn Stroß, de wo 4 Kilometa weida in Fiassa endt. Werkzeigfund afm Frauenberag bei Horn und am Noadufa vom Bannwoidsee lossn drauf schliassn, dass de easchte Bsiedlung vo Schwangau bis in de mittlare Stoazeit zruckgähd. De Bevejkarungszoi is im Laff vo de Joar stetig gstiege: vo uma 700 (1840) iwa 1524 (1939) af 3255 (1991), 3415 (2007), 3188 (2014) und 3233 Ende (2015). De Wirgschaft wead vom Fremdnvakea, Handwerk, Kloagewerbe und vo da Landwirtschoft prägt. Schloss Bullachberg Kira St. Coloman Schloss Hohenschwangau Schloss Neischwanstoa Marienbruggn Römersiedlung Tegelberg (Bod, Darre) Ludwig II. - da Kini Heinz Guderian Genesis Online-Datenbank des Bayerischen Landesamtes für Statistik Tabelle 12411-001 Fortschreibung des Bevölkerungsstandes: Gemeinden, Stichtage (letzten 6) (Einwohnerzahlen auf Grundlage des Zensus 2011) (Hilfe dazu). Commons: Schwangau – Sammlung vo Buidl, Videos und Audiodateien Schwangau: Woppmgschicht vom Haus der Bayerischen Geschichte
Datei:Urania Vienna 2005 Night'shot.JPG De Urania is a Voiksbüdungshaus mit Steanwartn in Wean. Da Varein is 1897 grind woan und hod 1910 a Vareinshaus im Jugendstil errichtn lossn. Heit is de Weana Urania a Einrichtung vo da „GmbH die Wiener Volkshochschulen“. De Urania ghead zu de Woazeichn vo Wean. Da Varein Wiener Urania is 1897 grind woan. Des Urania-Gebaide is 1909 noch de Pläne vom Jugenstilarchitektn Max Fabian, an Schüla vom Otto Wagner erricht wuan und 1910 vom Kaiser Franz Joseph eaeffnet wuan. De Urania liegt an da Mündung vo da Wien in an Donaukanal. Da Nauman kumt vo da Muse Urania, de wos fia de Astronomie zuaständig is. Commons: Urania (Wien) – Sammlung vo Buidl, Videos und Audiodateien Wiener Urania: https://archive.today/20031216092137/http://urania.vhs.at/ Urania Sternwarte: http://www.urania-sternwarte.at/ 48.21166666666716.383611111111Koordinaten: 48° 12′ 42″ N, 16° 23′ 1″ O
Sepp is a tradizionella Nom ausm boarischn Sprochraum und is da Spitznom vo Josef. Jo, Joschi, Peppal, Peppi, Peppo, Seppal, Seppi Daxenberger Sepp (1962 – 2010), bayerischa Kommunalpolitika (B'90/Greane) Denk Sepp (* 1952), a Hoamatdichta aus Niedabayern Eibl Sepp (* 1934), bayrischa Voiksmusikant, Komponist, Musivalega und Fuimmocha Kraudn Sepp (biagalicha Nom: Josef Bauer) (1896 - 1977), a boarischa Zithaspuija und Voikssänga Maier Sepp (* 1944) is a ehemoliga bayrischa Fuassboi-Nationalspuia (Torwart) Parzinger Sepp (1911 - 1979), a bayrischa Politika vo da Bayernpartei und Mitglied vom Deitschn Bundesdog Listn vo oin Wikipedia-Seitn, de wo mit „Sepp“ ofanga Listn vo oin Wikipedia-Seitn, de wo „Sepp“ im Titl enthoitn
A Grompm, aa Spitzhock oda Picki gnennt, is a Handweakzeig, mid dem wo af Stoa, Feis oda stoanign Bodn gorbat wern ko. Bevor si da Bagga und ondare Maschinen duachgsetzt hom, wor da Grompm zamma mit da Schaufe und da Scheibtruhn s wichtigste Weakzeig im Erdbau. An Grompm hod ma zum Beispui braucht zum Aushebm vo Baugruam, firn Stroßnbau, firn Kanalbau oda firs Pflonzn vo Bam. Firs Hoamwerkn is da Grompm no imma sakrisch beliabt. In da klassischn und am haifigstn vawendtn Form hod da Grompm a spitze Seitn und a floche Seitn, des wo sakrisch praktisch is. Wann ma auf oana stoanign Flächn orbat nimmt ma s spitze End und auf woachan Grund s floche End. An Grompm mit zwoa spitzn End nennt ma aa Kreizpicki. Broadhogg, Hogg mit an broadn Bladdl Dexel, haufeamige Hogg Hagge, kloane Hogg Hau (Fejdhau, Fejdhogg) Hogg, aa Hogga oda Hoggn Schnoatbrax, aa Sope, fias Beweng vo Baam Tomahawk, indianisches Hagge Commons: Grompm – Sammlung vo Buidl, Videos und Audiodateien
Da Dei Land (af preissisch: Dein Land) is a oids boarischs Koatnspoi. Ma woas heid nimma, wo da Nam heakimmd. Gwis is nua, dos des Spoi in Bayern scha lang Tradition hod. Leida muas ma aa sogn, dos da Dei Land genau wia da Schofkopf vom Aussterbn bedroht is. Des kimmd wahrscheinle dohea, dos de junga Leid heidzdog andane Sachan (Internetz, Händy, "Fuadgeh" und so weida) am gmiadlichen Koatnspoi voazoign. Eigentle nua drei Spuia und zwoaradreissg boarische Spoikoatn (oiso ohne d Sechsa). Af zeaschd wead gmischt und oghebt, dann wernd reihum drei, via und wieda drei Koatn ausgebn. Noch da Viara-Rundn, des hoasd wann oanazwanzg Koatn ausgebn hand, wern Zwoa in d Mitt vom Disch glegd (da "Start"), bevor de letzte Dreia-Rundn (oiso de letztn nein Koatn) gebn wead. Iatzt schaut se a jeda seine zea Koatn o. Da Spuia links vom Geba (da "Heara") is zan Ofanga dro und muas song, ob a se zuatraud, mid seine Koatn mindastns sechs Stich zan mocha. Eischatzn duad ma des a so: Wer spoid, deaf se an Start nehma und d Trumpffoab osogn (es gibt Oache, Grea, Heaz und Schoin). Vo deara Foab is dann d Sau da hechsde Trumpf, dann kemmand
Vawoitungsgmoaschoft (deitsch: Verwaltungsgemeinschaft) is a Keapaschoft vom effentlichn Recht in de deitschn Bundeslända Bodn-Wiattmbeag, Bayern, Saggsn, Sachsen-Anhalt und Thüringen. Da Begriff wead owa aa teiweis fia gebietsunobhängige Gmoaschoftn zua gmoasamen Nutzung vo ana Vawoitungsstruktur in da effentlichn Vawoitung vawend (z. B. fia de Fachhochschui vom Bund fia effentliche Vawoitung mit da Bundesakademie fia effentliche Vawoitung). Zu dena Aufgobm vo ana Vawoitungsgmoaschoft zejn z. B. de Afstejlung vo Flächnnutzungsplänen, Obwossabeseitigung, Kassngschäfte oda s Friedhofs- und Feiawehrwesn. Sie ko oba aa de Trägaschoft vo Grundschuin, de Untahoidung vo Gmoavabindungsstroßn und weidane Aufgobm vo de Mitgliedsgmoana iwanehma bzw. soichane Aufgobm kena a iwatrogn wean, wia beispuisweis da Fremdnvakea.
As Bleabouchtoi is a ebbers 10 Kilometer longs Seitntoi vo da Soizach im Bundeslond Soizburg. Es trennt as Honggebirg (im Sidn) vom Houchkinig-Bergmassiv am Rond vo d' Berchtsgouner Oipm. Vo Tenneck, 'm närdlichn Ortstoae vo Werfn, firt a Strouss ins Bleabouchtoi zan Schloss Bleabouch, des da Erzbischof Woif Diatrich vo Raitenau vo 1603 bis 1607 baun loussn houd. Vo 1908 bis 1914 is as Bleabouchtoi a Jogdgebiat vom Tronfoiger Fronz Ferdindand gwen. 47.47444444444413.079166666667Koordinaten: 47° 28′ 28″ N, 13° 4′ 45″ O aus www.salzburg.gv.at - aus d' Soizburga Bezrike Aitrog iwer Bleabouchtoi im Estareich-Lexikon vo aeiou
pd1pd5 Da Hóchkinig is mid'ner Hejch vóh 2941 m i. A. da hejchste Gebirgsstógg voh d' Berchtsgáuner Oipm. Da Hauptgipfi, der wáus eemfois Hóchkinig hoasst, iawerráugg oj Berg an Umkroas voh ebber 34 Kilómeeter. Mid'ner Schorschtenhejch vóh 2.181 m gherscht da Hóchkinig za dia geógraafisch brómenéntasten Berg vóh d' Oipm, netter just iawerdróffm vam Montblanc, Gróssglóggner, Finsterarhorn, Wiedspitz und da Piz Bernina.
krowodisch, krawotisch, krawatisch moant: kroatisch mit Gwoit Krowodisch odar aa krawotisch bedait urspringli nur kroatisch. De Bedaitung vo „krowodisch“ wia r'aa vo „Krowot“ hot se mit da Zeit gändert und is heintzdog mehrdeitig. Je nochdem in wejchan Zusammenhang s verwendt werd kon „Krowot“ aa a Schimpfwort sei und „krowodisch“ kon aa no „mit Gwoit“ bedaitn.
Vorlage:Infobox Staat/Wartung/NAME Vorlage:Infobox Staat/Wartung/BILD-WAPPEN-BREITE De Sowjetunion (UdSSR, Union der Sozialistischen Sowjetrepubliken) woa a zentralistisch regiada, födarativa Aaparteinstoot in Osteiropa, im Kaukasus sowia Nord- und Zentralasien. De UdSSR is am 30. Dezemba 1922 gründ und am 21. Dezemba 1991 aufglöst woan. De Rechtsnochfolge in de internationaln Organisationen hod Russland iwanumma. As Kerngebiet (mit 78 % vo da Flächn 1990) hod aus da Russischen Sowjetrepublik bestaundn, de noch da Oktoberrevolution am 7. Novemba 1917 ausn Kern vom Zarenreich hervuagaungan is und noch da Auflösung vo da Union ois Russische Föderation de juristische Nochfoige auntretn is. Weng dea Dominanz vo da Russischen Sowjetrepublik is de Sowjetunion in de westlichn Lända oft mit Russland gleichgsetzt wuan (sognannts Sowjetrussland). De Sowjetunion woa ana vo de greßtn Herrschoftsräume in da Gschicht vo da Menschheit. Des Territorium vo da UdSSR hod mit 22,4 Müllionen Quadratkilometa fost a Sechstel vom Festlaund vo da Erde umfosst. In West-Ost-Richtung woans rund 10.000 Kilometa, in Nord-Südrichtung rund 5.000 Kilometa. De Sowjetunion hod 11 vo de 24 Zeitzonen vo da Erdn berührt. Bevölkerungsentwicklung: * Bevök<rungszoin in 1000; Quön: Russischsprachige Wikipedia De Unionsrepublikn vo 1991 und de heitigen Stootn Unionsrepublik: Naum vo da SSR UdSSR: Mitgliedschaft in da Sowjetunion Heutige Staaten: Staat, der
Da Gullinborsti (geamanisch *Gullinbursti, *Gullinbyrsi, *Gúlimborsti, auch Sliðrugtanni) oidnoadisch "dea mid de goidanen Boastn" hoaßt da Eba vom geamanischn Gott Freyr. Da Naum Gullinborstis wiad vum oidisländischn Dichta Snorri Sturluson in seine Werke Gylfaginning 48 und Skáldskaparmál 7 schriftlich gnennt. Da Gullinborsti is noch da geamanischn Mythologie da dauahofte Begleita vom Freyr und ziagt dem sei Fuaweak duachd'Lufd und üwas Wossa beim Tog und bei da Nocht. In da Finstan ham seine goidanen Boasten Feiafunkn, de in da Dunklheit hej wean. Da Gullinborsti is vom Zwerg Brokk gmochd woan. A in aundare Mythologien is da Eba genauso a vaeahts Viech. Rudolf Simek: Lexikon vo da germanischn Mythologie, Kröner, Stuttgart, 1995, ISBN 3-520-36801-3
Josef Pühringer (* 30. Oktoba 1949 in Traun, Obaösterreich) is a östareichischa Politika (ÖVP). Ea woa vo 1995 bis 2017 da Londeshauptmo vum Bundeslond Obaöstareich. Da Josef Pühringer is am 30. Oktoba 1949 in Traun ois Bua vum Schneidamoasta Josef Pühringer sen. und seina Frau Maria geboarn woan und hod a um zwoa Joa jingare Schwesta nomens Maria. Noch seina Matura 1970 hod a on da Johannes Keppler Universität Linz Rechtswissenschoftn studiad. 1976 is er zum Doktor vo de Rechtswissenschoftn promoviad wordn. Während seim Studium hod a ois Religionslehra in Traun gorbadt. Seit 1989 is a mit seina Frau Christa vaheiradt, mit dea wo a drei Kinda, Katharina Maria (1991), Josef (1992) und Peter (1997) hod. Sei politische Karierr hod da Pühringer 1973 ois Stodrot in seina Hoamotstod Traun ogfangt. 1974 bis 1983 woa a Obmonn vo da Junga Volkspartei Obaöstareich. Ob 1981 woa da Pühringer Stodparteiobmonn vo da ÖVP Traun und vu Novemba 1985 bis April 1988 Vizebuagamoasta. Seit 1979 hod a a Mandat zun obaöstareichischn Londtog. 1986/87 woa ea ÖVP-Londesparteisekretär, 1987 is ea donn Londesrot untam Londeshauptmonn Ratzeböck woarn. Seitn 11. Feba 1995 is da Pühringer ÖVP-Londesparteiobmonn vu da ÖVP gwen, und seitn 2.März 1995 Londeshauptmonn vu Obaösterreich.
Wodan is da Haptgod in da germanischn Religion und Mithologie. Wodan is in da germanischen Mithologie a ganz bsondas komplexe Gstoit mit vui Facetten. De markantn Wesnsziag san: da Bezug zur Ekstase da Bezug zu de Dodn beziehungsweis zum Dodnkult de Verwandlungsfähigkeit kriagerische, vegetative und dämonische Wesnsziag Aus de soizign Stoana hod de Kuah Audhumbla an Riesn Bure aussagleggd. Da Bua vom Bure wor da Bör. Dea hod de Riesndochta Bestla gheirad und mit ia Wodan, Vili und Vé zeigt. De easchte Groußtat vo de drei Briada wor nacha, dass an Joten Ymir daschlogn ham und aus seim Leichnam de Wejd aufbaut ham. De Wejd wead vom Bluad vom Ymir iwaschwemmd. Nur a Riesnboa iwalebt; da Riese Bergelmir und sei Weib. De Erdn hot aus zwoa Tein bestondn: Müsbühlheim (Feia) und Jötunheim (Eis); dazwischn wor a Schlucht, as Grob vom Ymir. Do hot da Wodan as Menschnboa Ask und Embla easchoffa. De Menschn hom se vamehrt und de Riesn hom se vamehrt, so wor vo Ofong o a Streit zwischn Guad und Bäs oglegt. Dea Streit hot schliaßli aa zan Untagong vom Wodan gfiad. Da Wodan is unglabli weise. Sei Wissn vadankda zwoa Robm, Hugin und Munin, de wo af
Jeanne d'Arc ([ʒanˈdaʁk]), aa Johanna vo Orléans oda Jungfrau vo Orléans bekonnt, (*um 1412 z Domremy, Lothringen; † 30. Mai 1431 z Rouen) is a franzesische Nationalheldin und Heilige vo da katholischn und anglikanischn Kiachn. Während am Hundatjarign Kriag hot se de Franzosn gegn de Englända gfiat. Duach Varrot hom se de Burgunda gfonga gnumma und on iare Vabindeten, di Englända, vakafft. A Kiachnprozess hod se diskreditian soin. Untam Vorsitz vum Bischof vo Beauvais, Pierre Cauchon, wo dena Engländan sea nah gstondn is, is se wegn am Vastoss gegns Kiachngsetz vaurteit und af Befej vom englischn Kini afm Moarktplotz vo Rouen afm Scheitahaufn vabronnt worn. 24 Joar spada hot da Vatikan an Revisionsprozess duachgfiat, wo sie daun im Joar 1456 letzendle freigsprochn worn is. Johanna is daduach zua Märtyrerin eakleat und vom Papst Benedikt XV. 1920 heiliggsprochn worn. Ia Gedenktog is da 30. Mai. De Muadda vo da Johanna hod se noch iam Dod darum bemiat, an Prozess nei afzroin. 24 Joar spada, am 7. Novemba 1455, hod da Koarl VII. vorm Hintagrund vo vaendatn politischn Verhejtnissn in da Kathedraln Notre-Dame de Paris an Rehabilitationsprozess eaeffnet. Nochdem da Hundatjarige Kriag weitgehend zu Gunstn vo Frankreich ausganga is, hod da Koarl
Vorlage:Infobox Gemeinde in Deutschland/Wartung/Art unbekannt Buchloe is a Stod im schwäbischn Landkroas Ostallgai, Bayern. Es wohnan 12.568 Leit dortn (2015). De Gmoana Jengen, Lamerdingen und Waal ghearn a dazua. Di Listn vo de Biagamoasta vo Buchloe Zwoata und Dritta Biagamoasta san grad Irmgard Ablasser (CSU) und Manfred Beck (SPD). Genesis Online-Datenbank des Bayerischen Landesamtes für Statistik Tabelle 12411-001 Fortschreibung des Bevölkerungsstandes: Gemeinden, Stichtage (letzten 6) (Einwohnerzahlen auf Grundlage des Zensus 2011) (Hilfe dazu).
Skidbladnir (altnord. Skíðblaðnir) iss Schiff vom Gott Freyr aus da noadischn Mithologie. Des is vom Zwerg Dvalin und seim Bruada im Auftrog vom God Loki baut woan. Des Schiff wor so grouß, dass olle Gedda aus Asgard transportian hod kina. Wegn da bsundan Bauweis hot sa se so kloa foitn lossn ois wia a Tuach. Rudolf Simek: Lexikon der germanischen Mythologie. Stuttgart (3. Aufl.) 2006. ISBN 978-3-520-36803-4. 00V Germanische Mythologie & Kosmologie
Freyr (a frey) hoaßt Hea, im oidhochdeitschn fro, wos eigntlich koa Naum, sundan a Bezeichnung is. Es deafad so sei, dass um a Bezeichnung fia an God gehd, sei Naum owa ned gnennd wean deaf. (Wos ähnlich is wia bei de biblischn Schriftn, wo da Jahwe a duach Herr easetzt wiad). An Freyr gibds easchte moi im 10. Kaptil vo da Ynglingasaga, doat is a ois Yngvi da Ahnhea vo de schwedischn Kenig gwen, im 11. Kapitl isa da Vota vum Fjölnir und hoast doat Yngvi-Freyr. Damid is de Bezeichnung midn geamanischn Staum Ingaevonen vawaundt. De Zaummsetzung kinad oidgeamanisch auf Ingwia-fraujaz (= Hea vo de Ingaevonen) zruckgeh. An Freyr sei Knecht is da Skirnir, dea wos eam zu seina Frau vahoifn hod und meistns mid eam untawegs is. Dafia hodn da Freyr mid seim Schweat belohnt. Noch da eddischn Dichtung Skírnismal wor sei Frau Gerdr rechd sche. Wei d'Gerda an Freyr ned heiratn woit hod da Skirnir se neta duach Bestechungen, Drohungen und Zauba dazua zwinga kina. Des Vabrechn hod dazua gfiaht, dass da Freyr bei Ragnarök ohne sei Schweat an Feiariesn Surt hüflos ausgeliefat wor und gstorbn is. Da Freyr hod des von de Zwergal baude Schiff Skidbladnir, in
Pierre David Guetta ([pjɛʁ david ɡɛta]; * 7. Novemba 1967 in Paris) is a franzesischa House-DJ und Musiproduzent. Ea guit wejdweit ois oana vo de bestn DJs. Laat DJ Mag belegt er Plotz 4 da beschten DJs. David Guetta is mit da Cathy Guetta vaheiradt und se hom zwoa Kinda, Tim Elvis (* 2004) und Angie (* 2007). Er is da Hoibbruada vom Journalist Bernard Guetta. Soa richtiger Nam is Pierre David Guetta. → Hauptartikel: David Guetta/Diskografie Hoamseitn vom David Guetta (englisch/franzesisch/spanisch) Chartquellen Alben: Archivierte Kopie. Archiviert vom Original [1] am 2. Juli 2012; abgerufen am 9. August 2018. AT CH UK US (Memento des Originals [2] vom 19. Óktówer 2012 im Internet Archive) Info: Der Archivlink wurde automatisch eingesetzt und noch nicht geprüft. Bitte prüfe Original- und Archivlink gemäß Anleitung und entferne dann diesen Hinweis.@1@2Vorlage:Webachiv/IABot/www.billboard.com FR Verkaffszoin vo Just a Little More Love Verkaufszahlen von One Love. Archiviert vom Original [3] am 7. Juli 2011; abgerufen am 21. Oktober 2012. Verkaufszahlen von Nothing But The Beat@1@2Vorlage:Toter Link/www.musikmarkt.de (Seite nicht mehr abrufbar; Suche in Webarchiven)
Kenning is a Stilmittl in da oidgermanischn Dichtung. Des is a poetische Umschreibung vo oanfochn Begriffn. Im Gengasotz zua oagliadrign Heiti (mit da Metapher vagleichboa), is de Kenning a meagliadrige buidhofte Beschreibung, de aus oafochn Weatan zammagsetzt is. A Kenning bestäd aus zwoa Tein: an Grundwort (Stofnorð) und an Bestimmungswort (Kenniorð). A Tei ko owa aa aus mehranan Weatan bestäh. As Grundwort easetzt an Begriff duach a nur bedingt zuatreffends Wort (z. B. „Baam“ fia „Mo“). Duach as Bestimmungswort (z. B. „Kampf“) wead nacha wieda af de urspringliche Bedeitung higwiesn und gleichzeitig a bestimmte Eignschoft vastäakt. So wead da Mo zum Kampfbaam. De Kenningar san nur in da Lyrik vawend woan und wean zum Tei in da dichtarischn Sproch bis heit gnutzt. Es woan voa oim Preisliada oda Spottliada, de wo bei Feialichkeitn und während am Thing a wichtig Roin gspuid hom. Je mehra vo den Kenningar vawend woan san, desto bessa. Des woa nachgrad a Zeichn vo Qualität. Speerwetta, Stoidonna fia Kampf Wundnwoif fia Hockn Gänsewein fia Wossa Rebmbluad fia Wein Schwerttau fia Bluad Leichnkuckuck fia Robm Wognpferdl, Schärenschi fia Schiff Wundngroba fia Schwert Bjarne Fidjestøl: Kenningsystemet: Forsøk på ein lingvistisk analyse. In: Maal og Minne 1974, S. 5–50
Miederdeich is a Stod im Owerpfolza Landkroas Tirschenreith und houd 6634 Eihwohna (2015). Miederdeich is 1185 zum easchtn Mal erwähnt worn. 1277 is zum Kloster Woldsassen dazoukumma. 1501 is zu an Morkt erhom worn. Als Morkt homs ab 1516 Beja (-> Zoigl) aasschenkn und an Wochenmorkt ohalten derm. Da Dreißigjährige Kraich hout den Ort fast völlig zeaschtört. Die Eisenbahnlinien Miederdeich-Eger und Schwandorf-Miederdeich im Joa 1864/1865 machte Miederdeich zu a Industriestod. 1882 is a Gloshittn kema, 1886 de easchte Porz'lanfabrik. Seit 1932 is Miederdeich a Stod. Heitzudoch gült Miederdeich als de Glos- und Porz'lanstod vom Obapfälza Stiftland.
Zoigl sagt ma zu an untergärign Beja, des höll oder dunkl braut wird. Es hod an gleichn Heffa-Antei, die gleiche Stammwiazn und an gleichn Alkoholghalt wöi a normals Beja, owa wenicher Kohlensaire. Und es is meistns niad filtriad. Da Zoigl wead voa oim in da Stoapfalz vu Privatleit mit Hausbraurecht braut. As Zoigl-Braurecht liegt oft scho seit Generationa aaf dem Haus und is im Grundböichl festghoidn. Echta Zoigl wead heintzudoch nur mehr in Eslarn, Falknberch, Miederdeich, Neihaus und Eschawo hergstöllt. Der Name Zoigl kummt daher, dass a Stern oder a Reisig beim Brauer vum Fensta ausseghengt worn is, um oazuzeign, dass grod a selberbrauts Beja gibt. Durch unsern Dialekt is aas dem Wort "Zeiger" as Wort "Zeigl" und letztendlich as Wort "Zoigl" worn, wos dem Beja sein heiddichn Nama gibt. Dass grod an frischn Zoigl gibt, wird duch an Zoigl-Stern oazeigt, der beim Brauer am Wirtshaus ausseghengt wird. Der Zoigl-Stern bestöiht aas zwoa gleichschenkliche Dreiecke, döi zamm an Stern ergehm. Die jeweils drei Seiten solln die beim Braua benötigtn Elemente (Feuer, Wasser, Luft) und die im Mittlalter bekanntn Zutaten (Wasser, Moiz und Hopfn) symbolisiern. Dass ma beim Braua aa a Heffa bei da Gärung braucht, woa damals nu niad bekannt
Oidnordische Sproch is a Sammebezeichnung fia de nordgermanischn Sprochn, wo vo etwa 800 (Ofang vo da Wikingerzeit) bis mindastns uma 1350 in Skandinavien, af dena Insln bis 1500 gred woan san. Ia Voalaifa is as Urnordische. Im Oidnordischn wead zwischn Oidwestnordisch und Oidostnordisch untaschiedn, z. B. afgrund vo da Ostnordischn Monophtongierung. Zan Oidwestnordischn ghaean Oidnorwegisch, Oidislandisch und Oidfäröisch; zan Oidostnordischn Oiddänisch, Oidschwedisch und Oidgutnisch. De Sprochn ham se bis ins 13.Jh. nur wenig voeinanda untaschiedn. De Eignbezeichnung vo dera Sproch wor im Mittloida dönsk tunga (weatli: denische Zungan). Manche Forscha nehma sogor o, dass no im Friah- bis Hochmittloida a wexlseitige Vastendlichkeit vo de oidnordischn Sprochn mitm Oidniadadeitschn (Oidsaxischn) und am Oidenglischn gebm hod. Wei da gresste Tei vo da oidnordischn Literatua af Oidisländisch und Oidnorwegisch iwaliefad is, wean de Begriffe Oidnordisch, Oidwestnordisch und Oidisländisch synonym gnutzt. Afgrund vo da engan Vawaundschoft wean de oidnordischn Sprochn aa ois Dialekte vo oam Oidnordischn vastandn. Ois Standardfoam dazua git as Oidisländische. In Skandinavien wead de oidwestnordische Sproch norrön (schwed. norrön, dän./norw. norrøn(t)) gnennd, zan Tei wead dea Begriff a fia de ganze oidnordische Kuitua vawend. As Neuisländische Wort norrænt mál (Nordische Sproch) is a Nama fia de moderna nordgermanischn Sprochn. Des kimmt